                 






МОДЕЛ УГОВОРА

Закључен у Београду, дана _____________, између:


Регулаторно тело за електронске комуникације и поштанске услуге – РАТЕЛ (у даљем тексту: Наручилац), са седиштем у Београду, улица улица Палмотићева број 2, коју заступа директор Драган Пејовић. 
ПИБ: 103986571; матични број: 17606590; рачун бр: 840-963627-41 код Управе за трезор Министарства финансија Републике Србије; шифра делатности: 84.13. 

и
„___________________________________________________________“ (у даљем тексту: Извршилац), са седиштем у _______________, улица ____________________________________ број _________ , кога заступа: ______________________________.
ПИБ: _________________; матични број: ________________; број рачунa: ________________________ код ____________________; шифра делатности: ______.

Уговорне стране констатују: и са понуђачима из групе понуђача/са подизвођачима:                                       

а) ___________________________________________________________________________
    ___________________________________________________________________________
б) ___________________________________________________________________________
    ___________________________________________________________________________
          ако понуђач учествује у групи понуђача прецртати „са подизвођачима“, ако наступа
          са подизвођачима прецртати „са понуђачима из групе понуђача“ и попунити податке.

 з а к љ у ч у ј у:
УГОВОР
- за јавну набавку услуга – 
[bookmark: _Hlk135735793]Пројектовање новог комплекса КМЦ Београд 

Уговорне стране констатују:

	- да је Наручилац на основу чл. 52. Закона о јавним набавкама („Службени гласник РС“, 91/19 у даљем тексту: Закон), спровео поступак за јавну набавку услуга Пројектовање новог комплекса КМЦ Београд, бр. 1-06-4042-27/23, у отвореном поступку;
- да је Наручилац објавио Јавни позив за подношење понуда и конкурсну документацију на Порталу јавних набавки дана _______.2023. године;
	- да је Извршилац дана ____________2023. године, (попуњава Наручилац), доставио понуду број __________________________, која у потпуности испуњава захтеве Наручиоца из конкурсне документације и саставни је део овог уговора;
- да је Наручилац у складу са чланом 146. Закона, на основу понуде Извршилац и Одлуке о додели уговора број:___________________________ од __________2023. године, (попуњава Наручилац), изабрао Испоручиоца за испоруку предметних добара, чиме су се стекли услови за закључење овог уговора.


ПРЕДМЕТ УГОВОРА
Члан 1.

Предмет овог уговора је регулисање међусобних права и обавеза у вези са пружањем услуга израде техничке документације и прибављање дозвола за изградњу новог комплекса КМЦ Београд, у свему у складу са Спецификацијом и захтевима предмета набавке, понудом Пружаоца и Обрасцем структуре цена који је достављен уз Понуду и заједно који чине саставни део овог уговора. 
Услуге из става 1. овог члана обухватају услугу израде:

1) Идејно решење (ИДР);
2) Пројекат за грађевинску дозволу (ПГД); 
3) Пројекат за извођење (ПЗИ);
4) Пројекат изведеног објекта (ПИО).
Поред целина које су дефинисане Законом о планирању и изградњи, неопходно је да Пружалац услуге сачини као одвојене пројекте (сепарате):

1) Пројекат уређења ентеријера за техничко-технолошки објекат КМЦ „Београд“;
2) Пројекат спољног уређења за цео комплекс у обухвату парцела К.П. 4576 и 4577/2 КО Добановци
3) Елаборат „Smart house“  система.
Обавеза Пружаоца услуге је и израда пројекта рушења (уклањања) свих постојећих објеката на парцели и то по сепаратима у зависности од динамике потребе у односу на генералну динамику завршетка целог комплекса као и условима коришћења постојећих објеката, као и да пре почетка израде Идејног решења, у консултацији са Наручиоцем, изради основни концепт главног објекта са распоредом просторија, а који ће бити полазна основа за израду Идејног решења (ИДР), као и прибављање свих неопходних дозвола за изградњу новог комплекса КМЦ Београд.

ЦЕНА
Члан 2.

Укупна цена свих услуга из члана 1. уговора износи ______________ динара без ПДВ, односно _______________ са ПДВ. (напомена: биће преузето из обрасца понуде)
Цена је фиксна до краја реализације уговора и представља укупну и коначну вредност услуга.
Јединичне цене, сваког појединачног пројеката, су дефинисане у Обрасцу структуре цена.
Цене из овог члана обухватају и све зависне трошкове који се јављају извршењем уговорних обавеза као што су: трошкови ангажовања техничких и кадровских капацитеа, трошкови путовања, логистике, комуникације, преводи, штампање материјала и сви други зависни трошкови.
Средства из става 1. овог члана Наручилац ће уплатити Пружаоцу на рачун број __________________________ код _________________________.



РОК И НАЧИН ПЛАЋАЊА
Члан 3.

Наручилац се обавезује да плаћање вршити сукцесивно, на следећи начин:

1) [bookmark: _Hlk142466075]100% од уговорене цене за израду Идејног решења и добијених локацијских услова, у року од ____ дана од дана пријема фактуре, а након извршеног квалитативног пријема. (напомена: биће преузето из обрасца понуде) дана од дана пријема фактуре)
2) [bookmark: _Hlk109763675]100% од уговорене цене за израду Пројекта за грађевинску дозволу и исходоване грађевинске дозволе, у року од ____ дана од дана пријема фактуре, а након извршеног квалитативног пријема. (напомена: биће преузето из обрасца понуде) 
3) 100% од уговорене цене за израду Пројекта за извођење, у року од ____ дана од дана пријема фактуре, а након извршеног квалитативног пријема. (напомена: биће преузето из обрасца понуде)
4) 100% од уговорене цене за израду Пројекта изведеног објекта у року од ____ дана од дана пријема фактуре, а након извршеног квалитативног пријема. (напомена: биће преузето из обрасца понуде)
5) 100% од уговорене цене за израду Пројекта уређења ентеријера за техничко-технолошки објекат КМЦ „Београд“, у року од ____ дана од дана пријема фактуре, а након извршеног квалитативног пријема. (напомена: биће преузето из обрасца понуде)
6) 100% од уговорене цене за израду Пројекта спољног уређења за цео комплекс, у року од ____ дана од дана пријема фактуре, а након извршеног квалитативног пријема. (напомена: биће преузето из обрасца понуде).
	Уколико до 01.06.2026. године Наручилац не закључи уговор за изградњу објекта КМЦ “Београд“  и не буде издат налог за израду пројекта за озвођење (ПЗИ), Пружалац услуге није дужан да изради исти. У овом случају Наручилац неће извршити плаћање цене услуге израде пројекта за изођење (ПЗИ).
	Уколико до 01.12.2026. године Наручилац не заврши изградњу техничко-технолошког објекат КМЦ „Београд“, не буде потписан Записника о примопредаји радова са Извођачем радова на изградњи техничко-технолошког објекат КМЦ „Београд“ и не буде издат налог за израду пројекта изведеног објекта (ПИО), Пружалац услуге није дужан да изради исти. У овом случају Наручилац неће извршити плаћање цене услуге израде изведеног објекта (ПИО).
Даном пријема фактуре сматра се дан регистровања фактуре у СЕФ.
Пружалац услуга се обавезује да у фактури наведе број уговора под којим је заведен код Наручиоца.
Обавезе које по основу овог уговора доспевају у наредним годинама биће реализоване највише до износа средстава која ће за ту намену Наручиоцу бити одобрена у тој години.
Рок плаћања фактуре се рачуна од дана службеног пријема исправне фактуре, у складу са Законом о роковима измирења новчаних обавеза у комерцијалним трансакцијама („Службени гласник РС“ бр. 119/21, 68/15, 113/17, 91/19, 44/21 и 44/21 – др. закон).
Фактура мора бити издата у складу са Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура (Службени гласник РС”, бр. 69/21 и 132/21). 
Уколико Наручилац не изврши плаћање на начин и у роковима из овог члана, дужан је да Пружаоцу плати законску затезну камату, за сваки дан закашњења.

СРЕДСТВО ФИНАНСИЈСКОГ ОБЕЗБЕЂЕЊА
Члан 4.
Пружалац се обавезује да приликом закључења овог Уговора, као средство за обезбеђење извршења уговорених обавеза, Наручиоцу достави неопозиву, безусловну банкарску гаранцију за добро извршење посла у висини од 10% од вредности уговора без  ПДВ, са важношћу најмање и роком важности који је 60 дана дужи од истека рока за коначно извршење посла (минимално до 30.03.2027. године).
 Гаранција из става 1. овог члана мора бити безусловна, платива на први позив и издата од стране првокласне банке.
Наручилац може поднети гаранције на наплату, у случају да Извршилац, не извршава или неуредно извршава обавезе у роковима и на начин предвиђен овим Уговором.

[bookmark: _Hlk109720150]РОКОВИ ИЗВРШЕЊА УСЛУГА
Члан 5.

Наручилац се обавезује да за израду сваког пројекта који је предмет уговора Пружаоцу услуга изда појединачни налог. 
		Пружалац услуге је дужан, да пре почетка израде Идејног решења у консултацији са Наручиоцем изради основни концепт главног објекта са распоредом просторија, а који ће бити полазна основа за израду ИДР-а, у року од  15 дана од пројектантског обиласка локације и давања налога наручиоца.
[bookmark: _Hlk109799895]Рок за израду идејног решења (ИДР) је _____ дана ((напомена: биће преузето из обрасца понуде)) од усвајања основног концепта и давања налога Наручиоца;
Рок за израду пројекта за грађевинску дозволу (ПГД) је ____ дана ((напомена: биће преузето из обрасца понуде) од дана издавања локацијских услова;
Рок за израду пројекта за извођење (ПЗИ) је ____ дана (напомена: биће преузето из обрасца понуде)) од давања налога од стране Наручиоца, а након потписивања уговора са Извођачем радова на изградњи КМЦ „Београд“.
Рок за израду пројекта изведеног објекта (ПИО) је ____ дана ((напомена: биће преузето из обрасца понуде) од дана давања налога Наручиоца, а након обостраног потписивања Записника о примопредаји радова са Извођачем радова на изградњи КМЦ „Београд“;
Рок за израду пројекта уређења ентеријера за техничко-технолошки објекат КМЦ „Београд“ је ____ дана ((напомена: биће преузето из обрасца понуде)) од дана издавања локацијских услова.
Рок за израду пројекта спољног уређења за цео комплекс у обухвату парцела К.П. 4576 и 4577/2 КО Добановци је ____дана (напомена: биће преузето из обрасца понуде) од дана издавања локацијских услова.
Пружалац услуге је дужан да предметне услуге изврши у уговореном року. 
Завршетак реализације сваке појединачне и коначне услуге је дан достављања Наручиоцу одређеног дела техничке документације у форми и на начин дефинисан уговором. Неизвршење услуга у уговореном року представља основ за наплату уговорне казне, али и разлог за раскид уговора и наплату средства обезбеђења, а Наручилац има право и на накнаду штете.
	Уколико у току извршења предметног уговора наступе околности које онемогућавају наручиоца да изда налог пружаоцу за израду одговарајућег пројекта који је предвиђен уговором, пружалац неће бити у обавези да изради исти.


[bookmark: _Hlk109720177]ОБАВЕЗЕ ПРУЖАОЦА
Члан 6.

Пружалац услуга се обавезује да:

- да од Наручиоца благовремено, писмено, затражи објашњење у вези са недовољно јасним детаљима, у складу са чим је Наручилац дужан да поступи и да у примереном року Пружаоцу, у писменој форми, пружи тражено објашњење; 
- да, сходно врсти пројектне документације чија израда је предмет овог уговора, достави решење о одговорним пројектантима по областима, у складу са прописима и достављеном Понудом;
- да, пре израде документације изврши детаљно снимање локације и сачини КТ план као подлогу за даље активности;
	   - да изради нови геомеханички елаборат пре коначног усвајања конструктивног система за објекат.
- да исходује техничке услове за пројектовање носиоца јавних овлашћења. 
- да спроведе обједињену процедуру ради добијања дозвола у свим фазама обједињене процедуре.
- да у име и за рачун Наручиоца поднесе захтеве и потребне техничке документације за издавање локацијских услова и грађевинске дозволе у оквиру обједињене процедуре. 
- да Наручиоцу достави пројектну документацију у три штампаних примерака и три електронске копије на УСБ-у. Сви цртежи, техничке спецификације и прорачуни морају бити достављени у отвореном формату података („дwг“ за цртеже, „wорд“ за текстуалне делове и „еxел“ за табеле, предмер и предрачун радова), као и у ПДФ формату (обједињена техничка документација по пројектним целинама, а која садржи текст, цртеже и табеле);
- да Наручиоцу достави пројектну документацију чија израда је предмет овог уговора, у уговореним роковима; 
-  да изради 3D приказ свих објеката са спољним уређењем као и  приказ ентеријера са нагласком на улазни хол, централно степениште и сале за састанке, као и да изради видео анимацију наведених целина, и достави их заједно са Пројектом уређања ентеријера, као и Пројектом спољашњег уређења;
- да изради пројекат рушења (уклањања) свих постојећих објеката на парцели, одвојено у сепарате уколико је то потребно, у зависности од динамике потребе у односу на генералну динамику завршетка целог комплекса као и условима коришћења постојећих објеката;
- да сву документацију (пројекте, елаборате, изјаве...) који се предају кроз Обједињену процедуру поред папирног облика, преда и у електронској форми, електронски потписану и спремну за предају кроз систем Обједињене процедуре (ЦЕОП) у складу са важећим законским прописима; 
- сви делови (сепарати) техничке документације по врстама радова (АГ, конструкција, ЕЕ, ТК, итд.) морају бити електронски оверени и то са само по 1 важећим електронским потписом за свако лице које је аутор сепарата или одговорног лица пројектантске организације. 
- да предметне услуге пружа у свему према условима овог уговора и конкурсне документације, према правилима струке, техничким нормативима и стандардима, са одговарајућим степеном пажње доброг привредника и доброг стручњака, у складу са законом, подзаконским актима и другим прописима који уређују предметну област.
- да, без писане сагласности Наручиоца, током пружања услуга не објављује, нити чини доступним трећим лицима документацију и податке које је добио од Наручиоца ради пружања предметних услуга, било у целини, било у деловима, и да третира као поверљиве све техничке и друге податке везане за уговор. Сви документи, нацрти и друге информације у вези са уговором Пружалац услуге је дужан да користи искључиво за извршење уговорних обавеза;
 - да преузме потпуну одговорност за извршење уговорних обавеза и квалитет извршене услуге, као и да током реализације уговора, поступи по евентуалним примедбама техничке контроле и/или Наручиоца и да у примереном року евентуалне недостатке отклони; 
- да врши сталну комуникацију са Наручиоцем путем телефона, електронском поштом, као и да са Наручиоцем одржава редовне састанке у просторијама Наручиоца;
- да поштују права интелектуалне својине, њихову законску заштиту и поштовање законских одредби којима се регулише заштита права на патент и остала права интелектуалне својине.

ПОЛИСА ОСИГУРАЊА
Члан 7.
Пружалац услуге је у обавези да у тренутку закључења уговора Наручиоцу достави копију годишње полисе осигурања од професионалне одговорности из делатности, сагласно Правилнику о условима осигурања од професионалне одговорности („Службени гласник РС“, број 40/15). Достављена копија годишње полисе мора бити оверена од стране нотара/јавног бележника.

ОБАВЕЗЕ НАРУЧИОЦА
Члан 8.

Наручилац се обавезује:

 - да благовремено и уредно предузима акте и радње предвиђене овим уговором и да комуникацију са Пружаоцем услуге организује и врши на начин којим се обезбеђује што ефикасније и сврсисходније извршење уговорних обавеза, а посебно да, у примереном року, Пружаоцу услуге у писменој форми пружи сва објашњења када Пружалац услуге то затражи, и да Пружаоцу услуге омогући увид у документацију потребну за извршење обавеза по овом уговор, сходно одредбама овог уговора и техничким спецификацијама за  предметну јавну набавку;
 - да Пружаоцу услуге уредно и благовремено обавештава о свим околностима које би могле бити од значаја и од утицаја на испуњење обавеза Пружаоца услуге; 
- да омогући Пружаоцу услуге вршење предметних услуга уредним достављањем расположиве документације која је потребна за извршење уговорених услуга и предузимањем других потребних мера у складу са законом, другим релевантним прописима и уговорним обавезама; 
- да рефундира Пружаоцу трошкове административних такси и друге трошкове издавања дозвола и сагласности надлежних органа;
- да уредно изврши плаћање, под условима и на начин предвиђен овим уговором. Уколико у току реализације уговора наступе околности које онемогућавају изградњу комплекса КМЦ Београд Наручилац неће издати налог за израду одговарајућег пројекта.



ПРИМОПРЕДАЈА ИЗВРШЕНИХ УСЛУГА
Члан 9.


Након финалног усвајања дела техничке документације (ИДР, ПГД, ПЗИ, пројекат ентеријера, пројекат спољног уређења и ПИО), пријем сваке услуге (тј. сваког појединачног дела техничке документације или више њих), извршиће овлашћени представници Наручиоца, на начин како је предвиђено техничком спецификацијом.
О извршеном пријему сваког дела техничке документације из Обрасца структуре цена сачињава се појединачни Записник о квалитативном пријему, који потписују овлашћени представници Наручиоца и Пружаоца
Пружалац је у обавези да изврши корекцију техничке документације у свему према примедбама, сугестијама и предлозима Наручиоца и техничке контроле у року од 10 радних рана.
У случају да се утврђене примедбе не могу отклонити у року који је одредио Наручилац, Пружалац ће затражити додатно време, које не може бити дуже од 10 радних дана, отклањање примедби о констатованим недостацима.
У току вршења услуге Пружалац услуге и Наручилац по потреби комуницирају у циљу формирања коначног решења и отклањања недостатака у документацији тј. давања сагласности на понуђена решења. Сагласности се дају писаним путем тј. електронски – путем маил-а. Рок за отклањање евентуалних примедби на прегледану техничку документацију је 10 (десет) радних дана.
Пружалац је у обавези да изврши корекцију техничке документације у свему према примедбама, сугестијама и предлозима Наручиоца и техничке контроле.

ЛИЦА ОДГОВОРНА ЗА ИЗВРШЕЊЕ УГОВОРА
Члан 10.

За праћење и контролисање извршења уговорних обавеза Наручилац одређује лице: Предраг Костић, телефон: +381 60 011 24 49, електронска пошта: predrag.kostic@ratel.rs. 
За праћење и контролисање извршења уговорних обавеза Пружалац одређује лице:
_______________, телефон:____________, електронска пошта: ______________________(попуњава Пружалац).
У случају потребе за променом наведених лица, свака уговорна страна је у обавези да обавести другу уговорну страну о промени.








ПОВЕРЉИВОСТ
Члан 11.

Уговорне стране су сагласне да третирају као поверљиве све информације које су за њих везане и које су једна другој саопштиле у вези са овим уговором, а које су:
1) јасно назначене као поверљиве, уколико се достављају у писаној форми; 
2) пропраћене претходном изјавом да су дате информације поверљиве, уколико се пружају у усменој форми, при чему се наведена изјава потврђује писменим путем у року од 15 (петнаест) дана од дана првобитног откривања. 
Ова обавеза поштовања поверљивости не примењује се на информације које: 

1) су познате јавности у моменту када су достављене; 
2) Пружалац независно произведе; 
3) су постале познате јавности након обавештења упућеног Пружаоцу од стране Наручиоца, али не кривицом Пружаоца; 
4) се налазе у поседу Пружаоца и не подлежу обавези чувања поверљивости у тренутку достављања обавештења Пружаоца од стране Наручиоца; 
5) су саопштене од стране Наручиоца трећој страни без икакве обавезе чувања поверљивости. Осим тога, Пружалац може открити наведене информације у мери у којој то захтева поступак реализације предметних услуга и испоруке пратећих добара. 
	Сва техничка документација, која је предмет овог Уговора и сви прилози и документација, који су од стране Наручиоца дати у циљу реализације овог Уговора, су искључиво власништво Наручиоца и без његове писане сагласнонсти се не могу објављивати нити користити у било које друге сврхе.

ЗАШТИТА ПОДАТАКА О ЛИЧНОСТИ
Члан 12.

Сви лични подаци о кориснику услуга су заштићени и могу се користити искључиво у циљу предмета уговора.
Пре прикупљања, обраде или преноса личних података корисника, неопходно је затражити писмену сагласност корисника.
Уколико корисник није дао сагласност, прикупљање, обрада или пренос личних података нису дозвољени.
За све што овим уговором није дефинисано у вези са заштитом података о личности, примењиваће се Закон о заштити података о личности („Службени гласник РС“ број 87/18), и остали прописи који регулишу ову материју.

ПРОМЕНЕ ПРУЖАОЦА И ЗАМЕНА АНГАЖОВАНИХ ЛИЦА
Члан 13.

Уговор се може изменити у циљу промене Пружаоца са којим је Наручилац закључио првобитни уговор у случају општег или делимичног правног следбеништва тог привредног субјекта, након корпоративног реструктурирања, укључујући и преузимање, спајање, стицање и инсолвентност, од стране другог привредног субјекта који испуњава првобитно одређене критеријуме за квалитативни избор привредног субјекта, под условом да то нема за последицу битне измене уговора и нема за циљ избегавање примене Закона о јавним набавкама.



Члан 14.

Уколико Пружалац, из оправданих разлога, буде принуђен да изврши замену лица предложених у понуди, а који су одговорни за реализацију уговора и која ће учествовати у реализацији истог, за новопредложено лице мора да прибави сагласност Наручиоца у писаној форми.
Разлоге замене као и испуњеност услова, који морају бити једнаки као и услови који су важили за претходно предложено лице, за која ће бити достављени и одговарајући докази, достављају се Наручиоцу пре добијања сагласности. 


ПОСЛОВНА ТАЈНА
Члан 15.

Уговорне стране су у обавези да за све што није посебно дефинисано овим уговором примењују одредбе Закона о заштити пословне тајне („Службени гласник РС“ број 53/21).

НАЧИН МЕЂУСОБНЕ КОМУНИКАЦИЈЕ
Члан 16.

Комуникација између лица које су уговорне стране одредиле за контакт, обављаће се свим расположивим средствима комуникације (мобилни и фиксни телефон, електронска и редовна пошта, факс и др.).

УГОВОРНА КАЗНА
Члан 17.

Наручилац има право на наплату пенала у висини 0,1% од уговорене вредности овог Уговора без ПДВ-а, за сваки дан прекорачења рока, с тим да укупна вредност наплаћених пенала не прелази 5% уговорене вредности овог уговора без ПДВ-а. 
Уколико Пружалац услуге не изврши услугу или је изврши делимично, обавезан је да плати Наручиоцу уговорну казну у висини од 5% укупне уговорене вредности (цене) услуге. 
Право Наручиоца на наплату уговорне казне не утиче на право Наручиоца да захтева накнаду штете у складу са законом.

РАСКИД УГОВОРА
Члан 18.

Уговор се може раскинути у следећим случајевима:

· споразумом уговорних страна;
· ако Пружалац поступа супротно члану 6. уговора;
· [bookmark: _Hlk102483692]ако Пружалац врши услуге нестручно, неквалитетно и мимо Спецификације и захтева предмета набавке;
· ако Пружалац приликом вршења услуга не поступи у задатом року по налогу Наручиоца, ради отклањања уоченог недостатка, чиме се утиче на правилно вршење услуга и поштовање уговореног рока за вршење услуга;
· ако Пружалац услуга својим активностима проузрокује штету трећим лицима;
· из других разлога предвиђених Законом о облигационим односима, другим прописима којима је регулисана предметна материја и Конкурсном документацијом за предметну јавну набавку;
· у случају неплаћања од стране Наручиоца, у складу са одредбама овог уговора, осим ако се уговорне стране другачије не договоре.


Члан 19.

Уговор се раскида писаном изјавом која се доставља другој уговорној страни и са отказним роком од 15 дана од дана достављања изјаве. 
Изјава мора да садржи основ за раскид уговора. 
Сву штету која настане раскидом овог уговора о вршењу услуга сноси она уговорна страна која је својим поступцима или разлозима довела до раскида уговора. 
У случају раскида уговора, Пружалац је дужан да Наручиоцу преда пресек извршених услуга до дана раскида овог уговора. 
[bookmark: _Hlk102484030]На основу пресека извршених услуга, усаглашеног од стране Наручиоца и Пружаоца, сачиниће се споразум о међусобним потраживањима. 
Трошкове сноси уговорна страна која је одговорна за раскид уговора. 

ВИША СИЛА
Члан 20.


Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. 
Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови исл.), императивне одлуке власти (забрана промета увоза и извоза и сл.) и сл. 
Уговорна страна које је погођена вишом силом одмах ће у писаној форми обавестити другу страну о настанку непредвиђених околности (више силе) и доставити одговарајуће доказе.

ИЗМЕНА УГОВОРА
Члан 21.

Уговорне стране могу приступити изменама овог уговора у погледу рокова за пружање уговорених услуга само на основу писаног споразума у форми анекса уговора, изузетно у случају постојања објективних разлога који се нису могли предвидети у тренутку објављивања јавног позива, односно из објективних разлога који су јасно и прецизно одређени у овом уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуге.
Разлози за измену уговора могу бити повезани са изменама прописа, неочекиваним догађајима, мерама државне власти, потребом за отклањањем ризика од наступања штете, вишом силом, ванредним околностима, околностима које онемогућавају испуњење уговорних обавеза, а за које није одговорна страна која захтева продужетак уговореног рока, или другим објективним разлозима на које уговорне стране нису могле да утичу. 
Ако наступе околности Пружалац услуге је у обавези да у року од три (3) дана од дана њиховог настанка, а најкасније у року од пет (5) дана пре истека коначног рока за извршење услуге достави Захтев за продужење уговореног рока, чију ће оправданост ценити сам Наручилац. 
У случају оправданости разлога, продужетак рока ће се регулисати посебним Анексом уговора. 

ЗАВРШНЕ ОДРЕДБЕ
Члан 22.

Исплатом целокупног износа Наручилац постаје искључиви власник техничке документације која је предмет овог уговора са неограниченим правима експлоатације и измена на неодређено време.
Члан 23.

Пружалац гарантује Наручиоцу под пуном материјалном и кривичном одговорношћу да за техничку документацију наведену у члану 1. овог уговора, друга лица немају било каква ауторска или друга права. 
Пружалац се обавезује да Наручиоцу надокнади сву штету коју би претрпео уколико би се било које треће лице појавило као носилац ауторских и било којих других права које се односе на техничку документацију за изградњу објекта из члана 1. овог уговора.  

Члан 24.

Овај уговор ступа на снагу даном потписивања од стране заступника уговорних страна и важи до реализације уговорених обавеза.
Обавезе које доспевају у наредним годинама биће реализоване највише до износа средстава која ће Наручиоцу за ту намену бити одобрена у тим годинама. У супротном уговор престаје да важи без накнаде штете због немогућности преузимања и плаћања обавеза од стране Наручиоца.
Члан 25.

За све што није предвиђено овим уговором, уговорне стране су сагласне да ће се применити одговарајуће одредбе Закона о облигационим односима, Закона о јавним набавкама и других позитивних прописа који уређују ову област.
Уговорне стране су сагласне да ће све спорове, који настану у извршењу овог уговора, решавати споразумно, а уколико то не буде могуће, да ће за решавање спорова бити надлежан Привредни суд у Београду.



Члан 26.

Овај уговор је сачињен у седам (7) истоветних примерака, од којих четири (4) примерка задржава Наручилац, а три (3) примерка задржава Пружалац. 
Сваки уредно потписан примерак уговора представља оригинал и производи једнако правно дејство.


	
ЗА ПРУЖАОЦА
	
	
ЗА НАРУЧИОЦА

	
	
	

                   Драган Пејовић

	
	
	

	
	
	




Напомене: 
Модел уговора представља садржину уговора који ће бити закључен са изабраним понуђачем. Понуђач доставља Модел уговора у својој понуди.

